AIŠKINAMASIS RAŠTAS

Dėl sutikimo perimti valstybės turtą Molėtų rajono savivaldybės nuosavybėn ir jo perdavimo Molėtų r. savivaldybės viešajai bibliotekai

**1. Parengto tarybos sprendimo projekto tikslai ir uždaviniai**

Lietuvos nacionalinė Martyno Mažvydo biblioteka (toliau – Nacionalinė biblioteka) 2015 m. lapkričio 30 d. raštu Nr. SD-15-1473 „Dėl sutikimo priimti valstybės turtą“ informavo, kad, įgyvendindama projektą „Elektroninių leidinių pateikimo skaitytojui ir intelektualios elektroninių išteklių paieškos bibliotekų kataloguose įgyvendinimas“, ketina perduoti Molėtų rajono savivaldybės nuosavybėn trumpalaikį materialųjį turtą ir prašo inicijuoti savivaldybės tarybos sprendimo priėmimą dėl sutikimo perimti valstybės turtą savivaldybės nuosavybėn. Minėtame rašte prašoma nurodyti, kad perduodamas turtas bus naudojamas bibliotekos veikloje, plėtojant pažangias bibliotekos elektronines paslaugas.

Parengto tarybos sprendimo projekto tikslas – sutikti perimti valstybės turtą savivaldybės nuosavybėn savarankiškosioms savivaldybių funkcijoms – gyventojų bendrosios kultūros ugdymui ir etnokultūros puoselėjimui bei informacinės visuomenės plėtrai – įgyvendinti ir perduoti jį Molėtų r. savivaldybės viešajai bibliotekai valdyti, naudoti ir disponuoti juo patikėjimo teise.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 13 ir 24 punktai, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktas, 12 straipsnio 2 dalis, 20 straipsnio 1 dalies 4 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – Molėtų r. savivaldybės viešosios bibliotekos įgytas turtas leis plėtoti pažangias bibliotekos elektronines paslaugas, leidžiančias bibliotekos skaitytojams skolintis ir skaityti elektroninius leidinius.

Neigiamų pasekmių nenumatoma.

**4. Priemonės sprendimui įgyvendinti**

Teisės akto vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.

Parengė

Turto skyriaus vedėja

Aldona Rusteikienė